En eksmand, der jagter sin ekskæreste blev starten på en biljagt i Aars tirsdag aften. - Vi modtager en anmeldelse om husspektakler, men da vi når frem er han stukket af fra stedet. Patruljen får øje på bilen og eftersætter den, siger vagtchef ved Nordjyllands Politi til TV2 Nord. Biljagten var kort og intens. Den sluttede da patruljebilen påkørte den flygtende bil i krydset ved Himmerlandsgade og Nibevej. - Han bliver anholdt, men klager over smerter, så vi tilkalder en ambulance. Men han er hos os nu, siger vagtchefen. Føreren kan se frem til en sigtelse for ikke at ville stoppe for politiet og for at køre uden kørekort. Politiet har også mistanke om at han var påvirket af alkohol og muligvis stoffer.

Referat:
En anmeldelse om husspektakler i Aars endte tirsdag aften med en biljagt i midtbyen, hvor politiet endte med at påkøre den flygtende bil.